Jāzepa Vītola Latvijas Mūzikas akadēmijas Uzņemšanas noteikumu
studiju virziena Mākslas studiju programmās 
2026./2027. akadēmiskajam gadam
1. daļa
Uzņemšanas noteikumi

Izdoti, pamatojoties uz Augstskolu likuma 46. panta otro daļu

Apstiprināti Jāzepa Vītola Latvijas Mūzikas akadēmijas Senāta sēdē 2025. gada 5. novembrī, protokols nr. 8 
Ar grozījumiem 2026. gada 17.jūnijā, protokols nr. 9


I. Vispārīgie jautājumi
1. Uzņemšanas noteikumi (turpmāk tekstā – Noteikumi) nosaka prasības, kritērijus un kārtību uzņemšanai Jāzepa Vītola Latvijas Mūzikas akadēmijas (turpmāk tekstā JVLMA) studiju virziena Mākslas atbilstošajās studiju programmās: profesionālajā bakalaura studiju programmā Mūzika un skatuves māksla, profesionālajā maģistra studiju programmā Mūzika un skatuves māksla, akadēmiskajā maģistra studiju programmā Muzikoloģija, akadēmiskajā doktora studiju programmā Muzikoloģija un kopīgās profesionālās doktora studiju programmas mākslās Mākslas apakšprogrammā Mūzika un skatuves māksla latviešu un angļu valodā.
2. Noteikumi izstrādāti saskaņā ar Augstskolu likuma 45., 46., 47., 52., 59., 83., 83.¹ un 85. panta prasībām, Izglītības likuma 3. un 12. panta prasībām, JVLMA Satversmi, ievērojot Ministru kabineta noteikumus par prasībām, kritērijiem un kārtību uzņemšanai studiju programmās.
3. JVLMA nedrīkst radīt nekādas tiešas vai netiešas priekšrocības personai attiecībā uz tās uzņemšanu studiju programmā, kas ir pretrunā ar JVLMA uzņemšanas noteikumiem, normatīvajiem aktiem vai vispārējiem tiesību principiem.
4. Noteikumi veido uzņemšanas noteikumu studiju programmās pirmo daļu, noteikumu otrā daļa ir Uzņemšanas papildu prasību (iestājpārbaudījumu) saturs, kuru apstiprina JVLMA Senāts. Ārzemnieku uzņemšanai tiek pievienots izvērsts skaidrojums tiem nosacījumiem, kuri nav formulēti šajos Noteikumos (skatīt pielikumu Nr.1 uz trīs lapām).
5. Uzņemšanu studiju programmā nodrošina JVLMA izveidotā Uzņemšanas komisija, kas darbojas saskaņā ar JVLMA Senāta apstiprināto nolikumu.
6. Jautājumus par uzņemšanu, kuri šajos noteikumos nav reglamentēti, izlemj Uzņemšanas komisija.
7. JVLMA reflektantus ar naktsmītni nenodrošina.
8. JVLMA uz iestājpārbaudījumu norisi reflektantu nodrošina ar koncertmeistaru tikai pēc reflektanta rakstveida pieprasījuma (pieprasījums iesniedzams Noteikumu 25. punktā noteiktajā kārtībā un termiņā).

II. Uzņemšanai studiju programmā nepieciešamā iepriekš iegūtā izglītība
9. Uzņemšanai profesionālajā bakalaura studiju programmā ir nepieciešama vispārējā vidējā vai profesionālā vidējā izglītība, tostarp nokārtoti centralizētie eksāmeni mācību priekšmetos Latviešu valoda, Matemātika un Svešvaloda.
9.1. Personām, kuras vidējo izglītību ieguvušas līdz 2004. gadam, personām, kuras vidējo izglītību ieguvušas ārvalstīs, kā arī personām ar īpašām vajadzībām centralizētie eksāmeni nav jākārto. Centralizēto eksāmenu matemātikā var nekārtot personas, kuras vidējo izglītību ieguvušas līdz 2008. gadam (ieskaitot). Kārtību, kādā studiju programmās tiek uzņemtas personas, kuras nav kārtojušas centralizētos eksāmenus, nosaka Noteikumu 17.3.1. apakšpunktā formulētie nosacījumi.
10. Uzņemšanai profesionālajā un akadēmiskajā maģistra studiju programmā ir šādas iepriekšējās izglītības prasības:
10.1. Uzņemšanai profesionālās maģistra studiju programmas Mūzika un skatuves māksla apakšprogrammās Akadēmiskā mūzika, Senā mūzika, Džeza mūzika, Diriģēšana, Kompozīcija, Skaņu režija, apakšprogrammas Mūzika/deja un izglītība specializācijās Mūzikas mācība, Instrumentu spēles mācība un Klasiskās mūzikas dziedāšanas mācība ir nepieciešama pirmā cikla augstākā izglītība mūzikā vai mūzikas pedagoģijā un 6. līmeņa profesionālā kvalifikācija (grāds un profesionālā kvalifikācija, kas iegūti studijās pēc 2000. gada 26. decembra, tiek pielīdzināti pirmā cikla augstākajā izglītībā iegūtam bakalaura grādam un 6. līmeņa profesionālajai kvalifikācijai, ievērojot Augstskolu likuma pārejas noteikumu 96. punktu) vai tai pielīdzināma izglītība.
10.2. Uzņemšanai profesionālās maģistra studiju programmas Mūzika un skatuves māksla apakšprogrammas Mūzika/deja un izglītība specializācijā Dejas mācība ir nepieciešama pirmā cikla augstākā izglītība dejas pedagoģijā vai horeogrāfijā un 6. līmeņa profesionālā kvalifikācija (grāds un profesionālā kvalifikācija, kas iegūti studijās pēc 2000. gada 26. decembra, tiek pielīdzināti pirmā cikla augstākajā izglītībā iegūtam bakalaura grādam un 6. līmeņa profesionālajai kvalifikācijai, ievērojot Augstskolu likuma pārejas noteikumu 96. punktu) vai tai pielīdzināma izglītība, vai pirmā cikla augstākā izglītība pedagoģijā un vismaz 5 gadu profesionālā pieredze dejas mākslā.
10.3. Uzņemšanai profesionālās maģistra studiju programmas Mūzika un skatuves māksla apakšprogrammā Horeogrāfija ir nepieciešama pirmā cikla augstākā izglītība horeogrāfijā vai dejas pedagoģijā un 6. līmeņa profesionālā kvalifikācija (grāds un profesionālā kvalifikācija, kas iegūti studijās pēc 2000. gada 26. decembra, tiek pielīdzināti pirmā cikla augstākajā izglītībā iegūtam bakalaura grādam un 6. līmeņa profesionālajai kvalifikācijai, ievērojot Augstskolu likuma pārejas noteikumu 96. punktu) vai tai pielīdzināma izglītība.
10.4. Uzņemšanai akadēmiskajā maģistra studiju programmā Muzikoloģija nepieciešama pirmā cikla augstākā izglītība mūzikas un skatuves mākslas jomā vai tai pielīdzināma izglītība.
11. Uzņemšanai akadēmiskajā doktora studiju programmā Muzikoloģija nepieciešama otrā cikla augstākā izglītība mūzikas un skatuves mākslas jomā vai tai pielīdzināma izglītība.
12. Uzņemšanai Jāzepa Vītola Latvijas Mūzikas akadēmijas, Latvijas Mākslas akadēmijas un Latvijas Kultūras akadēmijas kopīgi īstenotās profesionālās doktora studiju programmas Mākslas apakšprogrammā Mūzika un skatuves māksla nepieciešama otrā cikla augstākā izglītība mūzikas un skatuves mākslas jomā vai tai pielīdzināma izglītība.

III. Iestājpārbaudījumi uzņemšanai profesionālajā bakalaura studiju programmā
13. Lai konstatētu profesionālās sagatavotības atbilstību studiju uzsākšanai JVLMA profesionālajā bakalaura studiju programmā Mūzika un skatuves māksla, visiem reflektantiem ir jākārto papildu prasību pārbaude (iestājpārbaudījumi) attiecīgajā apakšprogrammā/ specializācijā atbilstoši Augstākās izglītības padomē saskaņotām prasībām:
13.1. apakšprogrammā Akadēmiskā mūzika (instrumentālā un vokālā mūzika)
13.1.1. Instrumentālā mūzika
· instrumenta spēle (prioritārs, koeficients 5);
· kolokvijs (koeficients 2);
· mūzikas teorija un analīze (koeficients 3).
13.1.2. Vokālā mūzika
· dziedāšana (prioritārs, koeficients 5);
· kolokvijs (koeficients 2);
· mūzikas teorija un analīze (koeficients 3).
13.2. apakšprogrammā Senā mūzika (instrumentālā un vokālā mūzika)
13.2.1. Instrumentālā mūzika
· senās mūzikas instrumenta spēle (prioritārs, koeficients 5);
· kolokvijs (koeficients 2);
· mūzikas teorija un analīze (koeficients 3).
13.2.2.  Vokālā mūzika
· senās mūzikas dziedāšana (prioritārs, koeficients 5);
· kolokvijs (koeficients 2);
· mūzikas teorija un analīze (koeficients 3).
13.3. apakšprogrammā Diriģēšana (kora, simfoniskā un pūtēju orķestra diriģēšana)
13.3.1. Kora diriģēšana
· diriģēšana (prioritārs, koeficients 5);
· kolokvijs un klavierspēle (koeficients 2);
· mūzikas teorija un analīze (koeficients 3).
13.3.2.  Simfoniskā orķestra diriģēšana
· diriģēšana (prioritārs, koeficients 5);
· kolokvijs un klavierspēle (koeficients 2);
· mūzikas teorija un analīze (koeficients 3).
13.3.3.  Pūtēju orķestra diriģēšana
· diriģēšana (prioritārs, koeficients 5);
· kolokvijs un pūšaminstrumenta vai sitaminstrumenta spēle (koeficients 2);
· mūzikas teorija un analīze (koeficients 3).
13.4. apakšprogrammā Kompozīcija
· kompozīcija (prioritārs, koeficients 5);
· kolokvijs (koeficients 2); 
· mūzikas teorija un analīze (koeficients 3).
13.5. apakšprogrammā Muzikoloģija (mūzikas vēsture, teorija un žurnālistika un etnomuzikoloģija)
13.5.1. Mūzikas vēsture, teorija un žurnālistika
· kolokvijs specializācijā (prioritārs, koeficients 5); 
· mūzikas teorija un analīze (koeficients 3).
13.5.2.  Etnomuzikoloģija
· kolokvijs specializācijā (prioritārs, koeficients 5);
· mūzikas teorija un analīze (koeficients 3).
13.6. apakšprogrammā Džeza mūzika (instrumentālā un vokālā mūzika)
13.6.1. Instrumentālā mūzika
· džeza instrumenta spēle (prioritārs, koeficients 5);
· kolokvijs (koeficients 2);
· mūzikas teorija un analīze (koeficients 3).
13.6.2.  Vokālā mūzika
· džeza dziedāšana (prioritārs, koeficients 5);
· kolokvijs (koeficients 2);
· mūzikas teorija un analīze (koeficients 3).
13.7. apakšprogrammā Skaņu režija
· kolokvijs specializācijā (prioritārs, koeficients 5);
· mūzikas teorija un analīze (koeficients 3);
· klavierspēle (koeficients 2).
13.8. apakšprogrammā Horeogrāfija (horeogrāfija un baleta horeogrāfija)
· Radošais konkurss Dejas kompozīcija – mūzikas	materiālam atbilstošas patstāvīgas kompozīcijas izveide (prioritārs, koeficients 5);
· klasiskā deja – treniņstunda klasiskās dejas prasmju pārbaudei profesionālās vidējās izglītības prasību līmenī (koeficients 3).

IV. Iestājpārbaudījumi uzņemšanai maģistra un doktora studiju programmās
14. Lai konstatētu sagatavotības atbilstību studiju uzsākšanai JVLMA maģistra studiju programmās, reflektantiem jākārto iestājpārbaudījumi attiecīgajā studiju programmā/ apakšprogrammā/ specializācijā:
14.1.      profesionālajā maģistra studiju programmā Mūzika un skatuves māksla
14.1.1. Apakšprogrammu Akadēmiskā mūzika, Senā mūzika un Džeza mūzika instrumentu spēles specializācijās:
14.1.1.1. solo instrumentu spēles specializācijās:
· instrumenta spēle (prioritārs, koeficients 5);
· kolokvijs (koeficients 2).
14.1.1.2. stīgu kvarteta specializācijā:
· instrumenta spēle un stīgu kvartets (prioritārs, koeficients 5);
· kolokvijs (koeficients 2).
14.1.1.3. kameransambļa specializācijās (kameransambļi ar klavierēm, akordeonu vai arfu; klavieru dueti; viendabīgie vai jauktie ansambļi bez klavierēm):
· kameransamblis (prioritārs, koeficients 5);
· kolokvijs (koeficients 2).
14.1.1.4. klavierpavadījuma specializācijā:
· klavierpavadījums (prioritārs, koeficients 5);
· kolokvijs (koeficients 2).
14.1.2. apakšprogrammas Akadēmiskā mūzika specializācijās operdziedāšana un kamerdziedāšana, apakšprogrammas Senā mūzika specializācijā senās mūzikas dziedāšana un apakšprogrammas Džeza mūzika specializācijā džeza vokāls:
· akadēmiskā dziedāšana vai senās mūzikas dziedāšana, vai džeza mūzikas dziedāšana (prioritārs, koeficients 5);
· kolokvijs (koeficients 2).
14.1.3. apakšprogrammā Diriģēšana – kora diriģēšana/ simfoniskā orķestra diriģēšana/ pūtēju orķestra diriģēšana:
· diriģēšana (prioritārs, koeficients 5);
· kolokvijs (koeficients 2).
14.1.4. apakšprogrammā Kompozīcija:
· kompozīcija (prioritārs, koeficients 5);
· kolokvijs (koeficients 2).
14.1.5. apakšprogrammā Mūzika/deja un izglītība – mūzikas mācība:
· pedagoģiskās un mākslinieciskās darbības kolokvijs (prioritārs, koeficients 5);
· kolokvijs (koeficients 2).
14.1.6. apakšprogrammā Mūzika/deja un izglītība – instrumenta spēles mācība:
· kolokvijs par iecerēto maģistra darba tēmu (prioritārs, koeficients 5);
· instrumenta spēle (koeficients 2).
14.1.7. apakšprogrammā Mūzika/deja un izglītība – klasiskās mūzikas dziedāšanas mācība:
· kolokvijs par vokālo metodiku un iecerēto maģistra darba tēmu (prioritārs, koeficients 5);
· klasiskās mūzikas dziedāšana (koeficients 2).
14.1.8. apakšprogrammā Mūzika/deja un izglītība – dejas mācība:
· pedagoģiskās un mākslinieciskās darbības kolokvijs (prioritārs, koeficients 5);
· kolokvijs (koeficients 2).
14.1.9. apakšprogrammā Skaņu režija:
· skaņu režija (prioritārs, koeficients 5);
· kolokvijs (koeficients 2).
14.1.10. apakšprogrammā Horeogrāfija:
· horeogrāfija (prioritārs, koeficients 5);
· kolokvijs (koeficients 2).
14.2. akadēmiskajā maģistra studiju programmā Muzikoloģija:
· kolokvijs par iecerēto maģistra darba tēmu, izvēlēto specializācijas jomu un motivāciju maģistrantūras studijām.
14.3. Reflektantus, kuri 2025./2026. akadēmiskajā gadā ir absolvējuši JVLMA profesionālo bakalaura studiju programmu, kuru šo noteikumu pielikumā Nr. 8 norādīto specialitātes valsts pārbaudījumu vērtējums ir 10 (“izcili”) un vidējā svērtā atzīme 2025./2026. akadēmiskā gada pavasara semestrī nav zemāka par 8,5, un kuri pretendē uz uzņemšanu attiecīgajā maģistra studiju programmā, apakšprogrammā vai specializācijā saskaņā ar šo noteikumu pielikumu Nr. 8, Uzņemšanas komisija var atbrīvot no iestājpārbaudījuma kārtošanas, attiecīgo specialitātes valsts pārbaudījuma vērtējumu pielīdzinot iestājpārbaudījuma kopējam punktu skaitam saskaņā ar noteikumu 25.10.1. punktu, ja attiecīgajā apakšprogrammā vai specializācijā izsludināta uzņemšana uz valsts budžeta studiju vietām.
15. Lai konstatētu sagatavotības atbilstību studiju uzsākšanai JVLMA doktora studiju programmās, visiem reflektantiem jākārto iestājpārbaudījumi attiecīgajā studiju programmā:
15.1. akadēmiskajā doktora studiju programmā Muzikoloģija:
· kolokvijs par pieteikto promocijas darba tēmu, pētniecisko un radošo darbu, kā arī motivāciju doktorantūras studijām.
15.2. profesionālajā doktora studiju programmā Mākslas, apakšprogrammā Mūzika un skatuves māksla:
· profesionālās atbilstības pārbaudījums (prioritārs, koeficients 5);
· kolokvijs (koeficients 3).


V. Uzņemšana studiju programmās
16. Reflektantu reģistrācija (dokumentu pieņemšana) profesionālajā bakalaura, profesionālajā maģistra, akadēmiskajā maģistra, akadēmiskajā doktora un profesionālajā doktora studiju programmā notiek elektroniski no 2026. gada 1. jūnija līdz 26. jūnijam (elektroniski) JVLMA mājaslapas www.jvlma.lv Uzņemšanas sadaļā norādītajā kārtībā 2026./2027. akadēmiskajam gadam un klātienē 2026. gada 25. un 26. jūnijā no plkst. 10.00 līdz 16.00, 27. jūnijā no plkst. 10.00 līdz 14.00.  Adrese: Jāzepa Vītola Latvijas Mūzikas akadēmija, Krišjāņa Barona iela 1, Rīga, LV – 1050. 
17. Reģistrējoties studijām, persona, kura pretendē uz uzņemšanu studiju programmā:
17.1 . sniedz ziņas JVLMA par izvēlēto studiju līmeni, studiju programmu/ apakšprogrammu/ specializāciju;
17.2. uzrāda pasi vai personas apliecību (ID);
17.3. sniedz informāciju par iepriekšējo izglītību:
17.3.1. ja reģistrācijas laikā reflektants jau ir ieguvis attiecīgās studiju programmas uzņemšanas prasībām atbilstošu iepriekšējo izglītību apliecinošus dokumentus, reģistrācijas laikā uzrāda iepriekš iegūtās izglītības apliecinošo dokumentu oriģinālus (izglītību apliecinošo dokumentu ar visiem pielikumiem, tostarp sekmju izrakstiem un vispārējās vidējās izglītības sertifikātiem), sniedz apliecinājumu, ka JVLMA norādītajā informācijas sistēmā augšupielādēs elektroniski saņemtos iepriekš iegūtās izglītības apliecinošos dokumentus (ja tādi ir), un iesniedz šo dokumentu kopijas, ja persona, reģistrējoties studijām, iesniegumā nav sniegusi piekrišanu šo personas datu apstrādei no Valsts izglītības informācijas sistēmas vai JVLMA nav nodrošināta piekļuve Valsts izglītības informācijas sistēmā pieejamiem personu iepriekš iegūtās izglītības apliecinošiem dokumentiem.
17.3.1.1. Personām, kuras pretendē uz uzņemšanu pirmā cikla (bakalaura) studiju programmā un kuras vidējo izglītību ieguvušas 2004. gadā un vēlāk, jāiesniedz arī vispārējās vidējās izglītības sertifikāta kopija par centralizēto eksāmenu sekmīgu nokārtošanu mācību priekšmetos Latviešu valoda, Matemātika un Svešvaloda 1),2). Ja persona, reģistrējoties studijām, iesniegumā apliecinājusi piekrišanu šo datu apstrādei un šāda funkcionalitāte JVLMA ir pieejama, informāciju par personas vispārējās vidējās izglītības sertifikātiem, kas izsniegti pēc 2010. gada 1. septembra, un starptautisko testēšanas institūciju pārbaudījumiem svešvalodā, kas kārtoti pēc 2019. gada 1. janvāra, JVLMA saņem no Valsts izglītības informācijas sistēmas.
1)Sertifikāts un starptautiskās testēšanas institūcijas izsniegts dokuments par vērtējumu svešvalodas pārbaudījumā, ja centralizētais eksāmens svešvalodā aizstāts ar šīs institūcijas pārbaudījumu.
2)Ārzemnieks iesniegumam pievieno starptautiskās testēšanas institūcijas pēdējo piecu gadu laikā izsniegtu dokumentu, kas apliecina, ka ārzemnieka attiecīgās studiju programmas īstenošanas valodas prasme ir vismaz B2 līmenī. Minēto dokumentu nepievieno, ja ārzemnieks vidējo izglītību vai augstāko izglītību ieguvis attiecīgās studiju programmas īstenošanas valodā vai, ja ārzemnieks vidējo izglītību ieguvis Eiropas Savienības un Eiropas Ekonomikas zonas valstī vai Šveices Konfederācijā un viņa vidējo izglītību apliecinošajā dokumentā ir iekļauts svešvalodas zināšanu vērtējums, kas pielīdzināms vismaz B2 līmenim atbilstoši Eiropas vienotās valodu prasmes noteikšanas sistēmai.
17.3.1.2. Personas, kuras pretendē uz uzņemšanu pirmā cikla (bakalaura) studiju programmā un kuras ieguvušas vidējo izglītību pēc 2004. gada, bet nav kārtojušas centralizētos eksāmenus, iesniedz attiecīgās vidējās vai vidējās profesionālās izglītības iestādes direktora apliecinājumu, ka centralizētie eksāmeni nav kārtoti attaisnojoša iemesla dēļ. Šīs personas centralizēto eksāmenu sertifikāta kopijas vietā iesniedz dokumentus, kas apliecina vidējās izglītības gala pārbaudījumu vērtējumu priekšmetos Latviešu valoda, Matemātika un Svešvaloda, kur iegūtais vērtējums ir sekmīgs (10 ballu skalā) vai vismaz 3 – “viduvēji” (5 ballu skalā).
17.3.1.3. Personām, kuras pretendē uz uzņemšanu pirmā cikla (bakalaura) studiju programmā un kuras ieguvušas vidējo izglītību līdz 2004. gadam, kā arī personas, kuras ieguvušas vidējo izglītību ārvalstīs vai personas ar īpašām vajadzībām, centralizēto eksāmenu sertifikāta kopijas vietā iesniedz dokumentus, kas apliecina vidējās izglītības gala pārbaudījumu vērtējumu priekšmetos Latviešu valoda, Matemātika un Svešvaloda, kur iegūtais vērtējums ir sekmīgs (10 ballu skalā) vai vismaz 3 – “viduvēji” (5 ballu skalā).
17.3.2. Ja persona, reģistrējoties studijām, iesniegumā apliecinājusi piekrišanu šo datu apstrādei un JVLMA ir nodrošināta piekļuve Valsts izglītības informācijas sistēmā pieejamiem personu iepriekš iegūtās izglītības apliecinošiem dokumentiem, informāciju par personas vidējo izglītību apliecinošo dokumentu un informāciju par personas iepriekš iegūto augstāko izglītību apliecinošiem dokumentiem, kas izsniegti pēc 2017. gada 1. janvāra un atbilstoši likumam dod tiesības pretendēt uz uzņemšanu attiecīgajā maģistra vai doktora studiju programmā, JVLMA saņem no Valsts izglītības informācijas sistēmas.

17.3.3. ja reģistrācijas laikā reflektants vēl nav ieguvis attiecīgās studiju programmas uzņemšanas prasībām atbilstošu izglītību apliecinošu dokumentu, reflektants sniedz informāciju par apgūto izglītības programmu (izglītības iestādes nosaukumu, programmas nosaukumu, paredzamo izglītības dokumenta iegūšanas datumu) un apliecina piekrišanu iesniegt 17.3.1. punktā norādītos dokumentus pēc konkursa rezultātu izziņošanas, pirms studiju līguma slēgšanas.
17.3.4.  profesionālās bakalaura studiju programmas reflektanti atbilstoši 17.3.1. vai 17.3.2. punkta prasībām sniedz informāciju par vispārējo vidējo vai profesionālo vidējo izglītību. Ja persona, reģistrējoties studijām, iesniegumā apliecinājusi piekrišanu šo datu apstrādei un šāda funkcionalitāte JVLMA ir pieejama, informāciju par personas vidējo izglītību apliecinošo dokumentu un vispārējās vidējās izglītības sertifikātiem, kas izsniegti pēc 2010. gada 1. septembra, un starptautisko testēšanas institūciju pārbaudījumiem svešvalodā, kas kārtoti pēc 2019. gada 1. janvāra, JVLMA saņem no Valsts izglītības informācijas sistēmas.

17.3.5. maģistra studiju programmu reflektanti iesniedz bakalaura izglītību apliecinoša dokumenta – diploma un diploma pielikuma – kopijas. Ja persona, reģistrējoties studijām, iesniegumā apliecinājusi piekrišanu šo datu apstrādei, un šāda funkcionalitāte JVLMA ir pieejama, informāciju par personas iepriekš iegūto augstāko izglītību apliecinošiem dokumentiem, kas izsniegti pēc 2017. gada 1. janvāra un atbilstoši likumam dod tiesības pretendēt uz uzņemšanu attiecīgajā maģistra vai doktora studiju programmā, JVLMA saņem no Valsts izglītības informācijas sistēmas.

17.3.6. doktora studiju programmu reflektanti iesniedz maģistra izglītību apliecinoša dokumenta – diploma un diploma pielikuma – kopijas. Ja persona, reģistrējoties studijām, iesniegumā apliecinājusi piekrišanu šo datu apstrādei, un šāda funkcionalitāte JVLMA ir pieejama, informāciju par personas iepriekš iegūto augstāko izglītību apliecinošiem dokumentiem, kas izsniegti pēc 2017. gada 1. janvāra un atbilstoši likumam dod tiesības pretendēt uz uzņemšanu attiecīgajā doktora studiju programmā, JVLMA saņem no Valsts izglītības informācijas sistēmas.
17.3.7. sniedz informāciju par brīvprātīgu pieteikšanos valsts aizsardzības dienestā un atvaļināšanu rezervē, beidzoties dienesta termiņam;
17.3.8. uzrāda un/vai iesniedz citus dokumentus, ja tas ir noteikts uzņemšanas noteikumos vai papildu pārbaudījumu satura prasībās;
17.4. Ja persona reģistrācijas laikā nevar ierasties JVLMA un personīgi iesniegt 17.1. punktā - 17.3.8. punktā uzskaitītos dokumentus, tā ne vēlāk kā divas darba dienas pirms dokumentu iesniegšanas termiņa beigām ar iesniegumu vēršas JVLMA, norādot iemeslu, kādēļ persona nevar iesniegt dokumentus klātienē un lūdz Uzņemšanas komisijai saskaņot dokumentu iesniegšanu kādā no šādiem veidiem:
17.4.1. dokumentus klātienē iesniegs pilnvarotā persona, norādot pilnvaroto personu;
17.4.2. dokumentu kopijas iesniegs attālināti vai pa pastu. Šādā gadījumā Uzņemšanas komisija, ņemot vērā iesniegumā minētos iemeslus un apstākļus, nosaka termiņu, kādā personai klātienē jāuzrāda dokumentu oriģināli, un, ja persona noteiktajā termiņā tos neuzrāda, tās pieteikums vai personas uzņemšanas konkursa rezultāts tiek anulēts, neatgriežot iemaksāto reģistrācijas maksu.

18. Ārzemnieks iesniegumam pievieno starptautiskās testēšanas institūcijas pēdējo piecu gadu laikā izsniegtu dokumentu, kas apliecina, ka ārzemnieka attiecīgās studiju programmas īstenošanas valodas prasme ir vismaz B2 līmenī. Minēto dokumentu nepievieno, ja ārzemnieks vidējo izglītību vai augstāko izglītību ieguvis attiecīgās studiju programmas īstenošanas valodā vai, ja ārzemnieks vidējo izglītību ieguvis Eiropas Savienības un Eiropas Ekonomikas zonas valstī vai Šveices Konfederācijā un viņa vidējo izglītību apliecinošajā dokumentā ir iekļauts svešvalodas zināšanu vērtējums, kas pielīdzināms vismaz B2 līmenim atbilstoši Eiropas vienotās valodu prasmes noteikšanas sistēmai.
19. Ja persona izglītības dokumentu ir ieguvusi ārzemēs, tā iesniegumam pievieno Akadēmiskās informācijas centra vai tās augstskolas izsniegtu izziņu, kura ieguvusi tiesības veikt ārvalstīs iegūto izglītības dokumentu ekspertīzi, par to, kādam Latvijā izsniedzamam izglītības dokumentam vai Latvijā piešķiramam grādam, vai Latvijas kvalifikāciju ietvarstruktūras līmenim atbilst vai ir pielīdzināms ārvalstī izsniegtais izglītības dokuments (izņemot gadījumus, ja augstskolas un koledžas to saņem no Valsts izglītības informācijas sistēmas). Visiem iesniedzamajiem dokumentiem jābūt noformētiem latviešu valodā. AIC izziņa nav jāiesniedz, ja iepriekšējā izglītība iegūta kādā no Baltijas valstīm, un diploms par tās iegūšanu izsniegts pēc 2019. gada 7. janvāra.
20. Ja kādos no Uzņemšanas komisijā iesniegtajiem vai uzrādītajiem dokumentiem ir cits personas uzvārds (vārds) vai personas kods nekā personu apliecinošā dokumentā, tad jāuzrāda dokuments, kas apliecina uzvārda (vārda) vai personas koda maiņu, kā arī jāiesniedz tā kopija.
21. Iesniedz sekojošu papildinformāciju: 
21.1.   Iestājpārbaudījumu programmu profesionālās bakalaura studiju programmas reflektantiem saskaņā ar šo noteikumu pielikumu nr.2;
21.2.   iestājpārbaudījumu programmu profesionālās maģistra studiju programmas reflektantiem saskaņā ar šo noteikumu pielikumu nr.3; 
21.3.   iecerētā maģistra darba izvērstu plānu 1-2 lpp. apjomā akadēmiskās maģistra studiju programmas reflektantiem saskaņā ar šo noteikumu pielikumu nr.4;
21.4.   iecerētā diplomdarba izvērstu plānu 1-2 lpp. apjomā profesionālās maģistra studiju programmas apakšprogrammas Mūzika/deja un izglītība reflektantiem saskaņā ar šo noteikumu pielikumu nr.5; 
21.5.   promocijas darba tēmas pieteikumu akadēmiskās doktora studiju programmas reflektantiem saskaņā ar šo noteikumu pielikumu nr.6;
21.6.   pieteikumu studijām saskaņā ar šo noteikumu pielikumu nr.7 profesionālajā doktora programmā – dokuments tiek iesniegts latviešu vai angļu valodā, bet tā kopsavilkums, ja dokuments iesniegts latviski – angļu valodā vismaz 6000 rakstu zīmju apjomā; 
21.7.   50–60 minūšu garu videoierakstu “Profesionālās atbilstības pārbaudījumam” (profesionālajā doktora programmā). Reflektanti kompozīcijas un skaņu režijas jomās iesniedz skaņu ierakstu portfolio; 
21.8.  dzīves un darba gājumu (Curriculum vitae) profesionālajā doktora programmā, kurā norādītas ziņas par bakalaura un maģistra vai citām iepriekš iegūtajām izglītībām, kā arī dokumenta pielikumā iekļauts saraksts ar pēdējo 6 gadu mākslinieciskās jaunrades darbības sasniegumiem. Pieteikumam var pievienot arī citus dokumentus, kas saistīti ar izvēlēto apakšprogrammu, vai to kopijas; 
21.9.   studiju programmu reflektanti, kuri ir izvēlējušies pieteikties studijām angļu valodā, bet kuri iepriekšējo izglītību nav ieguvuši angļu valodā, iesniedz arī starptautiskas testēšanas institūcijas izsniegtu dokumentu par pārbaudījumā iegūto vērtējumu angļu valodā, kas atbilst vismaz B2 līmenim;
21.10. par uzņemšanas organizāciju un norisi (par vienu pieteikumu) iemaksā 50,00 EUR JVLMA mājaslapas www.jvlma.lv Uzņemšanas sadaļā norādītajā kārtībā.
22. Saņemtā informācija tiek reģistrēta LAIS datu bāzē.
23. JVLMA reflektantiem var tikt nodrošināts koncertmeistars uz iestājpārbaudījumu norisi ar nosacījumu, ka 2 (divas) nedēļas pirms plānotā iestājpārbaudījuma reflektants ir iesniedzis JVLMA Studiju daļā (101. kabinets) pie sekretāres skaņdarbu nošu materiālu un pieteicis koncertmeistaru JVLMA mājaslapā publicētajā pieteikuma veidlapā: https://www.jvlma.lv/studijas/uznemsana. 
24. Ja persona reģistrācijas laikā nevar ierasties JVLMA un personīgi iesniegt 17. punkta apakšpunktos uzskaitītos dokumentus, tā ne vēlāk kā divas darba dienas pirms dokumentu iesniegšanas termiņa beigām ar iesniegumu, kurā minēts iemesls, vēršas JVLMA, lūdzot Uzņemšanas komisijai saskaņot dokumentu iesniegšanu kādā no šādiem veidiem:
24.1. dokumentus klātienē iesniegs pilnvarotā persona, norādot pilnvaroto personu; 
24.2. dokumentu kopijas iesniegs elektroniski vai pa pastu. Šādā gadījumā Uzņemšanas komisija nosaka termiņu, kādā personai klātienē jāuzrāda dokumentu oriģināli, un, ja persona noteiktajā termiņā tos neuzrāda, tās pieteikums vai personas uzņemšanas konkursa rezultāts tiek anulēts, neatgriežot iemaksāto reģistrācijas maksu.
25. Konkursa norise uz studiju vietām:
25.1. [bookmark: _heading=h.kcy9ap1lx96j] 	Lai atlasītu atbilstošākos pretendentus uzņemšanai studiju programmās, JVLMA rīko atklātu un vienlīdzīgu konkursu. Konkurss notiek, pamatojoties uz iestājpārbaudījumos iegūtajiem rezultātiem. Attiecībā uz reflektantiem, kas brīvprātīgi pieteikušies valsts aizsardzības dienestā un pabeiguši to, pretendē uz studijām pirmā cikla (bakalaura) studiju programmā, kā arī atbilst studiju programmas uzņemšanas noteikumiem, uzņemšanas process notiek saskaņā ar spēkā esošiem normatīviem aktiem. 
25.2. Pamatojoties uz iestājpārbaudījumos iegūtajiem rezultātiem, profesionālajā bakalaura studiju programmā Mūzika un skatuves māksla konkurss notiek šādās mērķgrupās:
· apakšprogrammas Akadēmiskā mūzika taustiņinstrumentu, stīgu instrumentu un pūšaminstrumentu konkurss notiek katrā specializācijā atsevišķi, un sitaminstrumentu grupā notiek vienots konkurss;
· apakšprogrammas Akadēmiskā mūzika specializācijā vokālā mūzika konkurss notiek atsevišķi katrā balss grupā (soprāns, mecosoprāns, tenors, baritons, bass);
· apakšprogrammā Senā mūzika notiek vienots konkurss;
· apakšprogrammā Džeza mūzika notiek vienots konkurss;
· apakšprogrammas Diriģēšana specializācijās kora diriģēšana, simfoniskā orķestra diriģēšana un pūtēju orķestra diriģēšana konkurss notiek katrā specializācijā atsevišķi;
· apakšprogrammā Kompozīcija notiek vienots konkurss;
· apakšprogrammā Skaņu režija notiek vienots konkurss;
· apakšprogrammas Muzikoloģija specializācijās mūzikas vēsture, teorija un žurnālistika un etnomuzikoloģija konkurss notiek katrā specializācijā atsevišķi;
· apakšprogrammā Horeogrāfija notiek vienots konkurss.
25.3. profesionālajā maģistra studiju programmā Mūzika un skatuves māksla, pamatojoties uz iestājpārbaudījumos iegūtajiem rezultātiem, konkurss notiek šādās mērķgrupās:
· apakšprogrammas Akadēmiskā mūzika specializācijās Klavierspēle, Ērģeļspēle, Akordeona spēle konkurss notiek katrā specializācijā atsevišķi;
· apakšprogrammas Akadēmiskā mūzika stīgu instrumentu spēles visās specializācijās notiek vienots konkurss;
· apakšprogrammas Akadēmiskā mūzika pūšaminstrumentu spēles visās specializācijās notiek vienots konkurss;
· apakšprogrammas Akadēmiskā mūzika Sitaminstrumentu spēle specializācijā notiek vienots konkurss;
· apakšprogrammas Akadēmiskā mūzika specializācijā Kameransamblis (kameransambļi ar klavierēm, akordeonu vai arfu, klavieru duets, viendabīgie vai jauktie ansambļi bez klavierēm) un specializācijā Klavierpavadījums notiek vienots konkurss;
· apakšprogrammā Džeza mūzika notiek vienots konkurss;
· apakšprogrammā Senā mūzika notiek vienots konkurss;
· apakšprogrammas Akadēmiskā mūzika specializācijās Operdziedāšana un Kamerdziedāšana notiek vienots konkurss;
· apakšprogrammas Diriģēšana specializācijās Kora diriģēšana, Pūtēju orķestra diriģēšana un Simfoniskā orķestra diriģēšana konkurss notiek katrā specializācijā atsevišķi;
· apakšprogrammā Kompozīcija notiek vienots konkurss;
· [bookmark: _heading=h.9vlw8kg2dqis]apakšprogrammas Mūzika/deja un izglītība specializācijās Instrumenta spēles mācība, Mūzikas mācība, Klasiskās mūzikas dziedāšanas mācība un Dejas mācība konkurss notiek katrā specializācijā atsevišķi;
· apakšprogrammā Skaņu režija notiek vienots konkurss;
· apakšprogrammā Horeogrāfija notiek vienots konkurss.
25.4. Akadēmiskā maģistra un doktora studiju programmās, pamatojoties uz iestājpārbaudījumos iegūtajiem rezultātiem, konkurss notiek šādās mērķgrupās:
· akadēmiskajā maģistra studiju programmā Muzikoloģija notiek vienots konkurss;
· akadēmiskajā doktora studiju programmā Muzikoloģija notiek vienots konkurss;
· profesionālajā doktora studiju programmā Mākslas, apakšprogrammā Mūzika un skatuves māksla notiek vienots konkurss.
25.5. Papildu prasību pārbaude (iestājpārbaudījumi) studijām notiek no 2026. gada 30. jūnija līdz 4. jūlijam klātienē. Akadēmiskā maģistra, akadēmiskā doktora, profesionālā doktora studiju programmās un profesionālā maģistra studiju programmas “Mūzika un skatuves māksla” apakšprogrammā "Mūzika/deja un izglītība" specializācijās "Mūzikas mācība" un "Dejas mācība" iestājpārbaudījumi var tikt organizēti attālināti ar JVLMA Uzņemšanas komisijas lēmumu. 
(Grozīts 2026. gada 17.jūnijā, protokols nr. 9)

25.6. Konsultāciju saraksts un iestājpārbaudījumu norises grafiki tiek publicēti JVLMA mājaslapā: www.jvlma.lv Uzņemšanas sadaļā
25.7. Pārbaudījumus vērtē JVLMA rektora apstiprinātās iestājpārbaudījumu vērtēšanas komisijas.
25.8. Pamatojoties uz iestājpārbaudījumu vērtēšanas komisiju vērtējumiem, konkursa rezultātus apkopo un atbilstoši kritērijiem apstiprina Uzņemšanas komisija.
25.9. Ņemot vērā ranžējuma rezultātus, konkurss notiek pa mērķgrupām atbilstoši noteiktajām studiju vietu kvotām. Kvotas nosaka JVLMA Senāta apstiprinātajā nolikumā “Nolikums par no valsts budžeta līdzekļiem finansēto studiju vietu sadalījuma kārtību JVLMA studiju programmās studējošajiem” noteiktajā kārtībā.
25.10. Konkursa kritēriji:
25.10.1. apkopojot rezultātus Noteikumu 25.2., 25.3. un 25.4. apakšpunktos uzskaitītajās mērķgrupās, Uzņemšanas komisija reflektantu rezultātus konkursā aprēķina un sarindo (jo lielāks kopējais punktu skaits, jo labāks rezultāts iestājpārbaudījumos) pēc iegūtā kopējā punktu skaita (formulā apzīmēts ar P). Akadēmiskajām maģistra un doktora studiju programmām paredzēts viens iestājpārbaudījums, šī iestājpārbaudījuma vērtējums 10 ballu skalā veido kopējo punktu skaitu. Profesionālajām bakalaura, maģistra un doktora studiju programmām kopējo punktu skaitu aprēķina, summējot visu iestājpārbaudījumu punktu skaitu, kas reizināti ar attiecīgo iestājpārbaudījumu (skat. šo noteikumu 13., 14. un 15. punkta apakšpunktos), iegūtais punktu skaits tiek dalīts ar koeficientu summu. Aprēķini tiek veikti pēc šīm formulām:
	Konkurss uz studiju programmu
	Formula, pēc kuras aprēķina konkursa rezultātus

	Profesionālā bakalaura studiju programma;
Profesionālā maģistra studiju programma*;
Profesionālā doktora studiju programma
	[bookmark: _Hlk213063659]P = 
P – kopējais punktu skaits
V – vērtējums iestājpārbaudījumā 10 ballu skalā (13., 14. un 15. punkts)
K – attiecīgā iestājpārbaudījuma koeficients (13., 14. un 15. punkts)

	Akadēmiskā maģistra studiju programma*;
Akadēmiskā doktora studiju programma 
	
P=V
P – kopējais punktu skaits
V – Vērtējums iestājpārbaudījumā 10 ballu skalā (14. un 15. punkts)

	*Akadēmiskās maģistra studiju programmas un profesionālās maģistra studiju programmas reflektantiem, kuri 2025./2026. akadēmiskajā gadā ir absolvējuši JVLMA profesionālo bakalaura studiju programmu atbilstošo apakšprogrammu/ specializāciju un atbilst uzņemšanas noteikumu 14.3. punkta prasībām.
	P = 10
P – kopējais punktu skaits
Uzņemšanas komisija attiecīgo specialitātes valsts pārbaudījuma vērtējumu var pielīdzināt iestājpārbaudījuma kopējam punktu skaitam atbilstoši 14.3. punkta prasībām.



Formulās norādītais “Vērtējums iestājpārbaudījumā” ir iestājpārbaudījumu vērtēšanas komisijas noteikts vērtējums 10 ballu skalā katrā no šo noteikumu 13., 14. un 15. punktā paredzētajiem papildu prasību pārbaudījumiem attiecīgajai studiju programmai, apakšprogrammai un/vai specializācijai.
25.10.2.  Ja diviem vai vairākiem reflektantiem konkursa rezultāts (pielietojot 25.10.1. apakšpunktā norādīto formulu) ir līdzvērtīgs, tad tiek ņemts vērā 13., 14. un 15. punktā noteiktajā prioritārajā pārbaudījumā iegūtais augstākais vērtējums, bet, ja diviem vai vairākiem reflektantiem arī prioritārajā pārbaudījumā iegūtā augstākā vērtējuma kritērijs ir līdzvērtīgs, tad tiek ņemta vērā iegūtā augstākā vidējā balle pārējos pārbaudījumos. Ja pēc šo kritēriju piemērošanas vairākiem reflektantiem joprojām ir vienāds iestājpārbaudījuma rezultāts un visu šo reflektantu uzņemšana pārsniegtu atbilstoši 25.9. punktam noteikto studiju vietu kvotu skaitu, uzņemšanas komisijai ir tiesības pieņemt lēmumu neuzņemt nevienu no reflektantiem ar attiecīgo rezultātu.
25.10.3.  papildu obligātais kritērijs ārzemniekam, kurā jāsaņem pozitīvs vērtējums, ir viņa intervija par motivāciju studijām JVLMA, kuru izvērtē Uzņemšanas komisija. Ja no intervijas motivācija nav saprotama, Uzņemšanas komisija lemj par personas uzņemšanu vai neuzņemšanu studijām. Intervijas materiāli tiek uzglabāti saskaņā ar spēkā esošo normatīvo regulējumu.
25.10.4. Neatkarīgi no saņemtā vērtējuma reflektantam ir tiesības kārtot visus iestājpārbaudījumus.
25.10.5. Reflektants zaudē tiesības pretendēt uz studiju vietu JVLMA, ja:
25.10.6. reflektants neierodas uz pārbaudījumu noteiktajā laikā;
25.10.7. kādā no iestājpārbaudījumiem saņemts vērtējums, kas ir zemāks par 4 ballēm;
25.10.8. līdz dokumentu iesniegšanai noteiktajam termiņam vai līdz citam ar Uzņemšanas komisiju saskaņotam termiņam reflektants nav iesniedzis / uzrādījis kādu no 17. punkta apakšpunktos minētajiem dokumentiem;
25.10.9. atklājas, ka viņš par sevi vai savu iepriekšējo izglītību ir sniedzis nepatiesu informāciju;
25.10.10. iestājpārbaudījumos ir konstatēta neatļautu palīglīdzekļu izmantošana vai cits akadēmiskā godīguma pārkāpums (piem., citu autoru darbu uzdošana par savējo).
25.11.  Uzņemšanas komisija iestājpārbaudījumu rezultātus apkopo un izvērtē. Konkursa rezultātus izziņo JVLMA interneta mājaslapā un paziņo konkursu izturējušajam reflektantam personiski ne vēlāk kā trīs darba dienu laikā no pēdējās pārbaudījumu dienas.
25.11.1. Reflektanti, kas ir izturējuši konkursu un reģistrējušies studijām Nolikuma 17.3.3. punktā norādītajā kārtībā pirms vidējās izglītības iegūšanas, tiek uzņemti īsā cikla vai pirmā cikla (bakalaura) studiju programmā pēc vidējās izglītības iegūšanas un šo noteikumu 9. punktā norādīto centralizēto eksāmenu nokārtošanas vai 9.1. apakšpunktā norādītajos gadījumos sekmīga vērtējuma iegūšanas vidējās izglītības gala pārbaudījumā priekšmetos Latviešu valoda, Matemātika un Svešvaloda.
25.12. Reflektanti, kas brīvprātīgi pieteikušies valsts aizsardzības dienestā un pabeiguši to, kā arī atbilst studiju programmas uzņemšanas noteikumiem, tiek uzņemti valsts finansētā studiju vietā pirmā cikla (bakalaura) studiju programmā bez konkursa. Par studiju programmas uzņemšanas noteikumiem atbilstošu reflektantu uzskatāma persona:
25.12.1. kurai ir studiju programmas prasībām atbilstoša iepriekšējā izglītība, tostarp, kura ir nokārtojusi šo noteikumu 9. punktā uzskaitītos centralizētos eksāmenus vai 9.1. apakšpunktā norādītajos gadījumos ieguvusi sekmīgu vērtējumu vidējās izglītības gala pārbaudījumā priekšmetos Latviešu valoda, Matemātika un Svešvaloda;
25.12.2. kura ir kārtojusi attiecīgajai studiju programmai (Noteikumu IV sadaļā) noteiktās papildu prasību pārbaudes (iestājpārbaudījumus) un iegūtais vērtējums nav zemāks par 4 – “gandrīz viduvēji”.
25.13. Pamatojoties uz Uzņemšanas komisijas lēmumu par reflektantu uzņemšanu studijām JVLMA, studiju līgumu slēgšanas datumus paziņo uzņemšanas rezultātu paziņošanas dienā. Reflektanti, kuri reģistrējušies studijām, neuzrādot vidējo izglītību apliecinošu dokumentu, pirms studiju līguma slēgšanas iesniedz JVLMA vidējo izglītību apliecinošu dokumentu un 17.3.1. punktā norādītos dokumentus JVLMA mājaslapas www.jvlma.lv Uzņemšanas sadaļā norādītajā kārtībā.
25.14. Reflektantu, kurš ir noslēdzis studiju līgumu ar JVLMA, imatrikulē studiju programmā ar rektora rīkojumu.

VI. Uzņemšanas informācijas pieejamība
26. Informāciju par uzņemšanu studiju programmā nodrošina JVLMA Uzņemšanas komisijas sekretārs.
27. Uzņemšanas noteikumus un Uzņemšanas iestājpārbaudījumu saturu nākamajam akadēmiskajam gadam JVLMA izstrādā, apstiprina un publisko (arī mājaslapā internetā, adrese: www.jvlma.lv) līdz kārtējā gada 30. novembrim.
[bookmark: _heading=h.gjdgxs]


VII. Apelācijas kārtība
28. Reflektanti, kuri iestājpārbaudījumu vai uzņemšanas procesā ir konstatējuši pārkāpumus, konkrētā iestājpārbaudījuma dienā ir tiesīgi iesniegt rakstveida apelāciju. Uzņemšanas komisijas priekšsēdētājam adresētu pretenziju reflektants iesniedz Uzņemšanas komisijas sekretāram, kurš iesniegumu reģistrē un nodod Uzņemšanas komisijas priekšsēdētājam izskatīšanai. Atbildi uz reflektanta iesniegumu Uzņemšanas komisija sniedz nākamajā dienā pēc apelācijas saņemšanas.
29. Uzņemšanas komisijas lēmumu par konkursa rezultātiem var apstrīdēt, iesniedzot iesniegumu JVLMA rektoram trīs dienu laikā no konkursa rezultātu paziņošanas.
30. JVLMA rektora pieņemto lēmumu persona var pārsūdzēt Administratīvā procesa likumā noteiktajā kārtībā.
31. Personai, kura pretendē uz uzņemšanu studiju programmā, Administratīvā procesa likumā noteiktajā kārtībā ir tiesības prasīt, lai JVLMA lēmums par atteikšanos imatrikulēt šo personu tiktu noformēts rakstiski.


Senāta priekšsēdētāja	docente Ieva Dzērve 


Pielikums Nr.1 
pie Jāzepa Vītola Latvijas Mūzikas akadēmijas Uzņemšanas noteikumiem studiju programmās 2026./2027. akadēmiskajam gadam.

Noteikumi apstiprināti Senāta sēdē 2025. gada 5. novembrī, protokols nr. 8

ĀRZEMNIEKU UZŅEMŠANAS NOTEIKUMI JĀZEPA VĪTOLA LATVIJAS MŪZIKAS AKADĒMIJAS
STUDIJU PROGRAMMĀS

I Vispārīgie jautājumi
1. Ārzemnieku uzņemšanas noteikumi (turpmāk tekstā – Noteikumi) ir Jāzepa Vītola Latvijas Mūzikas akadēmijas Uzņemšanas noteikumu studiju programmās katram akadēmiskajam gadam (turpmāk tekstā – Pamatdokuments) izvērsts skaidrojums tiem nosacījumiem, kuri nav formulēti Pamatdokumentā.
2. Ārzemnieku uzņemšana studijām Jāzepa Vītola Latvijas Mūzikas akadēmijā (saīsin. JVLMA) notiek, ievērojot šādus nosacījumus:
2.1. izpildītas Latvijas Ārlietu ministrijas Konsulārā departamenta, Pilsonības un migrācijas lietu pārvaldes (www.pmlp.gov.lv;) prasības, kuras saistītas ar ārvalstu studentu iebraukšanu un uzturēšanos Latvijā; 
2.2. ārvalstīs iegūto akadēmisko grādu un izglītības dokumentu, kā arī vidējo izglītību apliecinošu dokumentu ekspertīzi veic Akadēmiskais informācijas centrs Latvijā vai augstskola, kura ieguvusi tiesības veikt ārvalstīs iegūto izglītības dokumentu ekspertīzi, par to, kādam Latvijā izsniedzamam izglītības dokumentam vai Latvijā piešķiramam grādam, vai Latvijas kvalifikāciju ietvarstruktūras līmenim atbilst vai ir pielīdzināms ārvalstī izsniegtais izglītības dokuments. Attiecīgā iestāde, kas veikusi ekspertīzi, apliecina, ka ārzemnieku izglītības dokumenti atbilst Latvijas standartiem. Reflektants ir atbildīgs par ekspertīzes iegūšanu pirms pieteikuma iesniegšanas JVLMA. Izdevumus, kas saistīti ar ārvalstīs iegūtā akadēmiskā grāda vai izglītības dokumenta ekspertīzi, sedz reflektants. Atbilstoša AIC vai augstskolas izziņa nav jāiesniedz, ja iepriekšējā izglītība iegūta kādā no Baltijas valstīm, un diploms par tās iegūšanu izsniegts pēc 2019. gada 7. janvāra.
2.3. ārzemnieks iesniedz starptautiskās testēšanas institūcijas pēdējo piecu gadu laikā izsniegtu dokumentu, kas apliecina, ka ārzemnieka attiecīgās studiju programmas īstenošanas valodas (latviešu vai angļu) prasme ir vismaz B2 līmenī.
Minēto dokumentu nepievieno, ja ārzemnieks vidējo izglītību vai augstāko izglītību ieguvis attiecīgās studiju programmas īstenošanas valodā vai, ja ārzemnieks vidējo izglītību ieguvis Eiropas Savienības un Eiropas Ekonomikas zonas valstī vai Šveices Konfederācijā un viņa vidējo izglītību apliecinošajā dokumentā ir iekļauts svešvalodas zināšanu vērtējums, kas pielīdzināms vismaz B2 līmenim atbilstoši Eiropas vienotās valodu prasmes noteikšanas sistēmai.
Eiropas skolā kārtotais bakalaurāta eksāmens augstskolas noteiktajā kārtībā var aizstāt centralizēto eksāmenu attiecīgajā mācību priekšmetā un Eiropas skolā kārtotais bakalaurāta eksāmens latviešu valodā – latviešu valodas centralizēto eksāmenu.
2.4. ārzemnieku zināšanas un prasmes atbilst JVLMA Uzņemšanas noteikumos norādītajām prasībām.
3. Ārzemniekiem, kuri vēlas studēt latviešu valodā, ir jāiesniedz valsts valodas prasmes apliecība, kuru izsniegusi valsts valodas prasmes pārbaudes komisija. Valodas prasmei ir jābūt ne zemākai par otrā līmeņa B pakāpi. Šādā gadījumā uz rakstiskas vienošanās pamata ārzemnieks tiek piesaistīts JVLMA studējošo grupai ar latviešu mācību valodu.
4. Ja ārzemnieks atbilst 2. punktā minētajiem nosacījumiem, noslēgts Studiju līgums un ir imatrikulēts studiju uzsākšanai, JVLMA Ārlietu daļa studējošajam izsniedz noteikta parauga garantijas vēstuli, kurā JVLMA apņemas nodrošināt studiju procesa norisi, kā arī veic nepieciešamās darbības, lai studējošais Latvijas Republikas konsulārajās vai citās kompetentajās iestādēs varētu pieprasīt termiņuzturēšanās atļauju Latvijas Republikā un ierastos uz studijām JVLMA.
5. Eiropas Savienības dalībvalstu pilsoņiem un viņu ģimenes locekļiem, Eiropas Ekonomiskās Zonas dalībvalstu pilsoņiem un viņu ģimenes locekļiem, personām, kurām piešķirts Eiropas Kopienas pastāvīgā iedzīvotāja statuss, kā arī Šveices Konfederācijas pilsoņiem ir vienlīdzīgas tiesības uz izglītību kā Latvijas Republikas pilsoņiem un nepilsoņiem, tai skaitā:
5.1. tiesības pretendēt studijām par valsts budžeta līdzekļiem, ja studiju programmu apgūs latviešu valodā;
5.2. tiesības saņemt stipendiju atbilstoši nosacījumiem, kādi ir noteikti JVLMA Stipendiju piešķiršanas nolikumā.
6. Maksa par izglītību tiek noteikta un segta atbilstoši Jāzepa Vītola Latvijas Mūzikas akadēmijas Senāta sēdē apstiprinātajam nolikumam „Nolikums par studiju programmu apguves maksu studējošajiem, kuri netiek finansēti no valsts budžeta līdzekļiem”.

II Reģistrēšanās studijām
7. Ārzemnieki studijām var reģistrēties personīgi, elektroniski vai pa pastu, sākot no iepriekšējā akadēmiskā gada marta mēneša (informācija JVLMA mājaslapā: www.jvlma.lv) iesniedzot šādus dokumentus:
· aizpildītu noteikta parauga JVLMA mājaslapā pieejamu pieteikuma veidlapu;
· pases vai personu apliecinoša dokumenta kopiju un vienu fotokartīti;
· izglītības dokumentu kopijas, kas apliecina studiju uzsākšanai nepieciešamo iepriekšējo izglītību. Dokumentu oriģinālus uzrāda pēc ierašanās JVLMA kārtot iestājpārbaudījumus vai uzsākot studijas;
· iemaksājot reģistrācijas maksu EUR 50,-;
· JVLMA ievada informāciju par ārzemnieku un dokumentiem Valsts izglītības informācijas sistēmā, ja informācija par ārzemniekam izsniegtajiem dokumentiem jāiekļauj ārvalstīs izsniegto izglītības dokumentu reģistrā un JVLMA informācijas sistēmā.
III Uzņemšanas process
8. Ārzemniekus studijām JVLMA uzņem atklātā un vienlīdzīgā konkursā atbilstoši JVLMA Uzņemšanas Pamatdokumentā formulētajām prasībām.
9. Lai pārliecinātos par ārzemnieka motivāciju studēt izvēlētajā studiju programmā, JVLMA papildus citām prasībām intervē ārzemnieku un interviju saglabā videoierakstā. JVLMA izstrādā kārtību, kādā, saņemot viņa piekrišanu, intervē ārzemnieku, kurš nav Latvijas pilsonis, Latvijas nepilsonis, Eiropas Savienības pilsonis, Eiropas Ekonomikas zonas pilsonis vai Šveices Konfederācijas pilsonis un Eiropas Kopienas pastāvīgais iedzīvotājs, kuram ir derīga uzturēšanās atļauja, kā arī kārtību, kādā uzglabā un dara pieejamu kompetentajām iestādēm interviju ar ārzemnieku.
10. Iestājpārbaudījumus ārzemnieks var kārtot angļu vai latviešu valodā.
11. JVLMA ir tiesības pārtraukt personas piedalīšanos uzņemšanas procesā, ja tā nav ievērojusi uzņemšanas noteikumus un prasības.
12. Ja ārzemnieks tiek uzņemts studijām JVLMA, viņam ir jāiesniedz JVLMA notariāli apliecināti dokumentu tulkojumi latviešu valodā.
13. Ja ārzemnieks tiek uzņemts studiju programmā, kas tiek īstenota latviešu valodā, parakstot līgumu, ārzemnieks apliecina gatavību un pienākumu apgūt latviešu valodu tādā līmenī, lai pirmā semestra laikā sekmīgi nokārtotu akadēmijas izstrādātu latviešu valodas pārbaudījumu, kurā tiek pārbaudīta studenta gatavība atlikušos semestrus turpināt studijas latviešu valodā.





Senāta priekšsēdētāja	docente Ieva Dzērve


Pielikums Nr.2 
pie Jāzepa Vītola Latvijas Mūzikas akadēmijas Uzņemšanas noteikumiem studiju programmās 2026./2027. akadēmiskajam gadam.

Noteikumi apstiprināti Senāta sēdē 2025. gada 5. novembrī, protokols nr.8

Iestājpārbaudījuma programma studijām profesionālajā bakalaura studiju programmā Mūzika un skatuves māksla

1. Ziņas par reflektantu

	Reflektanta Nr.
	

	studiju programmas līmenis
	profesionālais bakalaurs

	studiju programmas nosaukums
	Mūzika un skatuves māksla

	Apakšprogrammas nosaukums
	

	Specializācijas nosaukums
	



2. Papildu prasību pārbaudījuma saturs

	











pretendenta paraksts:                                            datums:   







Pielikums Nr.3 
pie Jāzepa Vītola Latvijas Mūzikas akadēmijas Uzņemšanas noteikumiem studiju programmās 2026./2027. akadēmiskajam gadam.

Noteikumi apstiprināti Senāta sēdē 2025. gada 5. novembrī, protokols nr.8
Reflektanta iestājpārbaudījuma programma

1. Ziņas par reflektantu

	Reflektanta Nr.
	

	studiju programmas līmenis
	profesionālais maģistrs

	studiju programmas nosaukums
	Mūzika un skatuves māksla

	Apakšprogrammas nosaukums
	

	Specializācijas nosaukums
	

	Profils
	



2. Iestājpārbaudījuma saturs

	











pretendenta paraksts:                                            datums:   






Pielikums Nr.4 
pie Jāzepa Vītola Latvijas Mūzikas akadēmijas Uzņemšanas noteikumiem studiju programmās 2026./2027. akadēmiskajam gadam.

Noteikumi apstiprināti Senāta sēdē 2025. gada 5. novembrī, protokols nr.8


MAĢISTRA DARBA TĒMAS PIETEIKUMS 
studijām akadēmiskajā maģistra studiju programmā

	reflektanta Nr.

	specializācija

	maģistra darba tēma -



	īss darba tēmas izklāsts







pretendenta paraksts:                             datums:





Pielikums Nr.5 
pie Jāzepa Vītola Latvijas Mūzikas akadēmijas Uzņemšanas noteikumiem studiju programmās 2026./2027. akadēmiskajam gadam.

Noteikumi apstiprināti Senāta sēdē 2025. gada 5. novembrī, protokols nr.8


DIPLOMDARBA TĒMAS PIETEIKUMS 
studijām profesionālās maģistra studiju programmas apakšprogrammā Mūzika/deja un izglītība 

	reflektanta Nr.

	specializācija

	diplomdarba tēma -



	īss darba tēmas izklāsts














pretendenta paraksts:                             datums:



Pielikums Nr.6 
pie Jāzepa Vītola Latvijas Mūzikas akadēmijas Uzņemšanas noteikumiem studiju programmās 2026./2027. akadēmiskajam gadam.

Noteikumi apstiprināti Senāta sēdē 2025. gada 5. novembrī, protokols nr.8

PROMOCIJAS DARBA TĒMAS PIETEIKUMS 
studijām akadēmiskajā doktora studiju programmā
DOCTORAL THESIS TOPIC SUBMISSION FORM
 for studies in the PhD program

	reflektanta Nr. / applicant’s No

	zinātnes apakšnozare (vēsturiskā, sistemātiskā vai etnomuzikoloģija)/
sub-field of science (historical-, systematic-, or ethnomusicology)
vajadzīgo pasvītrot/please underline

	promocijas darba tēma/doctoral thesis topic



	īss promocijas darba tēmas izklāsts/ brief description of doctoral thesis topic






	pretendenta paraksts/ applicant’s signature:                              datums/date:   
                                      






Pielikums Nr.7 
pie Jāzepa Vītola Latvijas Mūzikas akadēmijas Uzņemšanas noteikumiem studiju programmās 2026./2027. akadēmiskajam gadam

Noteikumi apstiprināti Senāta sēdē 2025. gada 5. novembrī, protokols nr.8

PIETEIKUMS 
studijām profesionālajā doktora programmā
SUBMISSION FORM
 for studies in the artistic research program

Pretendenta vārds, uzvārds:
Mākslinieciskā joma: Mūzika / Horeogrāfija (vajadzīgo pasvītrot)
3 mākslinieciskās jaunrades projektu programmas, kuras plānots īstenot studiju laikā, kuras ir savstarpēji pēctecīgas un saistītas ar teorētiskā pētījuma tēmu:
1)
2)
3)
Teorētiskā pētījuma tēma:

Teorētiskā pētījuma tēmas izklāsts (aptuveni 10 000 – 12 000 rakstu zīmes), pamatojot pētījuma jautājumus, mērķus, uzdevumus, metodes:

Kopsavilkums angļu valodā (vismaz 6000 rakstu zīmes):

pretendenta paraksts/								datums:










English version
SUBMISSION FORM
 for studies in the professional doctoral program

Applicant's name, surname:
Artistic field: Music / Choreography (underline as appropriate)

Three artistic creativity project programmes to be implemented during the studies, which are mutually consecutive and related to the topic of theoretical research:
1)
2)
3)

Theoretical research topic (approximately 10,000 – 12,000 characters), justifying the research questions, goal, objectives, and methods:


applicant’s signature:	date:


1

	Pielikums Nr. 8
	
	
	
	
	

	pie Jāzepa Vītola Latvijas Mūzikas akadēmijas Uzņemšanas noteikumiem studiju virziena Mākslas studiju programmās studiju programmās 2026./2027. akadēmiskajam gadam

	
	
	
	
	
	

	Noteikumi apstiprināti Senāta sēdē 2025. gada 5. novembrī, protokols nr.8
	
	

	
	
	
	
	
	

	2025./2026. akadēmiskā gada JVLMA profesionālo bakalaura studiju programmu absolventu valsts pārbaudījumi, ko iespējams pielīdzināt iestājpārbaudījumu kopējam punktu skaitam 2026./2027. akadēmiskā gada uzņemšanā atbilstoši uzņemšanas noteikumu 15.3. punktu prasībām

	UZŅEMŠANA JVLMA MAĢISTRA STUDIJU PROGRAMMU APAKŠPROGRAMMĀS/ SPECIALIZĀCIJĀS 2026./2027. AK.G.
	ATBILSTOŠIE 2025./2026. AK. G. JVLMA ĪSTENOTO PROFESIONĀLO BAKALAURA STUDIJU PROGRAMMU VALSTS PĀRBAUDĪJUMI:

	Studiju programma: 
	Apakšprogramma: 
	Specializācija: 

